การจัดการ

(1) โครงสร้างการจัดการ

โครงสร้างการจัดการของบริษัทประกอบด้วยคณะกรรมการทั้งหมด 3 ชุด

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

คณะกรรมการบริษัทประกอบด้วย

1.  นายเจริญ ศิริมงคลเกษม ดำรงตำแหน่ง ประธานกรรมการ

2.  นายประสิทธิ์ ศิริมงคลเกษม ดำรงตำแหน่ง รองประธานกรรมการ

3.  นายวิรัช ศิริมงคลเกษม ดำรงตำแหน่ง กรรมการผู้จัดการ

4.  นพ.อนันต์ ศิริมงคลเกษม ดำรงตำแหน่ง รองกรรมการผู้จัดการและเลขานุการบริษัท

5.  นายเฉลิม สุคนธ์ขจร ดำรงตำแหน่ง ประธานกรรมการตรวจสอบและกรรมการอิสระ

6.  นายอนุจิตร จิตฤดีอำไพ ดำรงตำแหน่ง กรรมการตรวจสอบและกรรมการอิสระ

7.  นพ.สาธิต กรเณศ ดำรงตำแหน่ง กรรมการตรวจสอบและกรรมการอิสระ

8.  พล.ต.ท. อุทัย อุเทนพิพัฒน์ ดำรงตำแหน่ง กรรมการอิสระ

9.  นางสมสิริ อิงโพธิ์ชัย ดำรงตำแหน่ง กรรมการ

10. นางปรานี ภาคสุข ดำรงตำแหน่ง กรรมการและผู้อำนวยการฝ่ายการเงิน

ขอบเขตและอำนาจหน้าที่ของคณะกรรมการบริษัท

ตามข้อบังคับบริษัท กรรมการมีอำนาจหน้าที่ในการตัดสินใจและดูแลการดำเนินงานของบริษัท
เว้นแต่เรื่องที่กฎหมายกำหนด คณะกรรมการบริษัทต้องได้รับอนุมัติจากที่ประชุมผู้ถือหุ้นก่อนดำเนินการ

คณะกรรมการบริหารประกอบด้วย

1.  นายเจริญ ศิริมงคลเกษม ดำรงตำแหน่ง ประธานกรรมการ

2.  นายประสิทธิ์ ศิริมงคลเกษม ดำรงตำแหน่ง รองประธานกรรมการ

3.  นายวิรัช ศิริมงคลเกษม ดำรงตำแหน่ง กรรมการผู้จัดการ

4.  นพ.อนันต์ ศิริมงคลเกษม ดำรงตำแหน่ง รองกรรมการผู้จัดการ

5.  นางสมสิริ อิงโพธิ์ชัย ดำรงตำแหน่ง กรรมการ

6.  นางปรานี ภาคสุข ดำรงตำแหน่ง กรรมการและผู้อำนวยการฝ่ายการเงิน

ขอบเขตและอำนาจหน้าที่ของคณะกรรมการบริหาร

คณะกรรมการบริษัทได้มอบหมายให้ นายเจริญ ศิริมงคลเกษม นายประสิทธิ์ ศิริมงคลเกษม นายวิรัช
ศิริมงคลเกษม และ นพ.อนันต์ ศิริมงคลเกษม กรรมการสองในสี่ท่านนี้
มีอำนาจในการตัดสินใจและดูแลกิจการของบริษัท

ส่วนงานด้านบัญชีและการเงิน คณะกรรมการบริษัทได้มอบหมายให้ นายเจริญ ศิริมงคลเกษม
นายประสิทธิ์ ศิริมงคลเกษม นายวิรัช ศิริมงคลเกษม นพ.อนันต์ ศิริมงคลเกษม นางสมสิริ
อิงโพธิ์ชัย และนางปรานี ภาคสุข กรรมการสองในหกท่านนี้ มีอำนาจในการตัดสินใจ

ในกรณีที่มีเหตุการณ์สำคัญ อันจะส่งผลกระทบต่อผลการดำเนินงานของบริษัท
คณะกรรมการบริหารจักต้องขอความเห็นชอบจากคณะกรรมการบริษัทในการตัดสินใจเรื่องดังกล่าวด้วย

คณะกรรมการตรวจสอบ

1.  นายเฉลิม สุคนธ์ขจร ดำรงตำแหน่ง ประธานกรรมการตรวจสอบ

2.  นายอนุจิตร จิตฤดีอำไพ ดำรงตำแหน่ง กรรมการตรวจสอบ

3.  นพ.สาธิต กรเณศ ดำรงตำแหน่ง กรรมการตรวจสอบ

4.  นายฉัตรชัย รัตนาวะไล ดำรงตำแหน่ง เลขานุการคณะกรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ

คณะกรรมการตรวจสอบมีอำนาจหน้าที่รับชอบในการตรวจสอบระบบการควบคุมภายในของบริษัท
และสามารถให้ข้อคิดเห็นในการแก้ไขจุดบกพร่องแก่คณะกรรมการบริษัท
รวมทั้งพิจารณาคัดเลือกและเสนอแต่งตั้งผู้สอบบัญชีของบริษัท

รายชื่อผู้บริหาร

1.  นายเจริญ ศิริมงคลเกษม ดำรงตำแหน่ง ประธานกรรมการ

2.  นายประสิทธิ์ ศิริมงคลเกษม ดำรงตำแหน่ง รองประธานกรรมการ

3.  นายวิรัช ศิริมงคลเกษม ดำรงตำแหน่ง กรรมการผู้จัดการ

4.  นพ.อนันต์ ศิริมงคลเกษม ดำรงตำแหน่ง รองกรรมการผู้จัดการ

5.  นางสมสิริ อิงโพธิ์ชัย ดำรงตำแหน่ง กรรมการ

6.  นางปรานี ภาคสุข ดำรงตำแหน่ง กรรมการและผู้อำนวยการฝ่ายการเงิน

7.  นายเจษฎา ศิริมงคลเกษม ดำรงตำแหน่ง ผู้อำนวยการฝ่ายโรงงาน

(2) การสรรหากรรมการและผู้บริหาร

บริษัทไม่มีคณะกรรมการสรรหาในการคัดเลือกบุคคลขึ้นมาเป็นกรรมการ แต่จะให้คณะกรรมการบริษัท
เป็นผู้เสนอและสรรหาบุคคลที่มีความเหมาะสม มาเป็นกรรมการบริษัท
โดยผ่านความเห็นชอบจากมติที่ประชุมผู้ถือหุ้น วิธีการแต่งตั้งกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

 (3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

  (ก) ค่าตอบแทนในฐานะกรรมการ

  ค่าตอบแทนกรรมการรวม 10 ราย ในปี 2545 เท่ากับ 3,900,000 บาท
  โดยเป็นค่าตอบแทนในรูปของเบี้ยประชุม

(2) ค่าตอบแทนในฐานะผู้บริหาร

ค่าตอบแทนผู้บริหารในปี 2545 จำนวน 11 ราย เท่ากับ 20,467,000 บาทโดยเป็นค่าตอบ

แทนในรูปของเงินเดือนและโบนัส

(3.2) ค่าตอบแทนอื่น

-ไม่มี-

(4) การกำกับดูแลกิจการ

นโยบายเกี่ยวกับการกำกับดูแลกิจการ

ตามที่ตลาดหลักทรัพย์แห่งประเทศไทยได้มีการส่งเสริมอย่างต่อเนื่อง
ให้บริษัทจดทะเบียนมีระบบการกำกับดูแลกิจการที่ดี
ซึ่งเป็นปัจจัยหลักในการเสริมสร้างให้องค์กรมีระบบการเติบโตแบบยั่งยืน
และมีประสิทธิภาพมากยิ่งขึ้นนั้น

บริษัท จีเอฟพีที จำกัด (มหาชน) ได้ตระหนักถึงความสำคัญของการกำกับดูแลกิจการที่ดี
โดยที่บริษัทเชื่อมั่นว่าการดำเนินตามแนวปฏิบัติดังกล่าว
จะเป็นประโยชน์ต่อการดำเนินธุรกิจของบริษัท
ตลอดจนเป็นการเสริมสร้างความเชื่อมั่นให้เกิดแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย

สิทธิและความเท่าเทียมกันของผู้ถือหุ้น

บริษัทให้ความสำคัญในสิทธิของผู้ถือหุ้นทุกรายอย่างเท่าเทียมกัน
ทั้งในด้านของการได้รับข้อมูลข่าวสารของบริษัท สิทธิในการลงคะแนนเสียงในการประชุม
รวมทั้งรับฟังข้อคิดเห็นต่างๆ ของผู้ถือหุ้นทุกราย

สิทธิของผู้มีส่วนได้เสียกลุ่มต่างๆ

ถึงแม้ว่าผู้มีส่วนได้เสียในแต่ละกลุ่มจะมีวัตถุประสงค์ และความคาดหวังต่อกิจการที่แตกต่างกัน
แต่บริษัทก็ให้ความสำคัญในสิทธิของผู้มีส่วนได้เสียในกลุ่มต่างๆ อย่างเท่าเทียมกัน
ไม่ว่าจะเป็นผู้บริหาร ผู้ถือหุ้น ผู้ลงทุน กลุ่มลูกค้า หรือคู่ค้า
ซึ่งบริษัทจะเน้นถึงความโปร่งใสและความยุติธรรมต่อผู้มีส่วนได้เสียทุกฝ่าย

การประชุมผู้ถือหุ้น

ในปี 2545 นี้ บริษัทได้จัดให้มีการประชุมผู้ถือหุ้นจำนวน 2 ครั้ง
โดยมีการกำหนดวาระที่ชัดเจนและความเห็นของคณะกรรมการ
ซึ่งบริษัทได้จัดส่งเอกสารการประชุมเป็นการล่วงหน้า
เพื่อให้ผู้ถือหุ้นได้มีเวลาศึกษาข้อมูลอย่างเพียงพอก่อนเข้าร่วมประชุม นอกจากนี้
บริษัทได้เปิดโอกาสให้ผู้ถือหุ้นตั้งคำถามเพื่อแลกเปลี่ยนข้อคิดเห็นกับทางผู้บริหาร
อันจะเป็นประโยชน์ต่อการดำเนินงานของบริษัท

ภาวะผู้นำและวิสัยทัศน์

คณะกรรมการบริษัทประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ ทำหน้าที่ในการกำหนดนโยบาย ทิศทางการดำเนินงาน
และควบคุมดูแลให้ฝ่ายจัดการ บริหารงานให้เป็นไปตามนโยบายที่กำหนดไว้
อย่างมีประสิทธิภาพและประสิทธิผล โดยปฏิบัติหน้าที่ตามกฎหมาย วัตถุประสงค์ ข้อบังคับบริษัท
และมติที่ประชุมผู้ถือหุ้น ด้วยความรับผิดชอบ ซื่อสัตย์สุจริต ระมัดระวัง และหลักการข้อพึงปฏิบัติที่ดี
เพื่อสิทธิประโยชน์ของบริษัทและผู้ถือหุ้นเป็นสำคัญ

คณะกรรมการบริษัทได้ให้ความสำคัญเป็นอย่างยิ่งกับระบบควบคุมภายในและการตรวจสอบภายในให้มีการดำเนินการอย่างมีประสิทธิผล
รวมถึงการจัดให้มีระบบการประเมินความเสี่ยงเพื่อให้มีระบบควบคุมที่ดี
และเป็นเครื่องมือในการลดความเสี่ยงในการดำเนินธุรกิจ
ตลอดจนมีระบบการสอบทานเพื่อให้การดำเนินงานเป็นไปตามข้อกำหนดกฏหมายและมีการควบคุมที่ดี
ในด้านผู้ปฏิบัติงาน บริษัทได้กำหนดวินัยข้อบังคับที่พนักงานต้องถือปฏิบัติและกำหนดข้อพึงปฏิบัติ (Code
of Conduct) นอกจากนี้ คณะกรรมการบริษัทยังได้แต่งตั้งคณะกรรมการตรวจสอบ
ซึ่งเป็นองค์ประกอบส่วนหนึ่งของนโยบายการกำกับดูแลกิจการที่ดี
ให้ปฏิบัติหน้าที่ที่คณะกรรมการมอบหมาย
รวมถึงการสอบทานให้มีรายงานทางการเงินอย่างถูกต้องและเปิดเผยอย่างเพียงพอ

ความขัดแย้งของผลประโยชน์

บริษัทได้กำหนดแนวทางการเก็บรักษาและการป้องกันการใช้ข้อมูลภายใน
โดยได้แจ้งแนวทางให้แก่คณะกรรมการ พนักงาน และผู้ที่เกี่ยวข้องได้ทราบ
เพื่อเป็นการลดความขัดแย้งของผลประโยชน์

จริยธรรมธุรกิจ

บริษัทได้จัดทำแนวทางเกี่ยวกับจริยธรรมทางธุรกิจ เพื่อให้กรรมการและลูกจ้างได้รับทราบ
และเข้าใจถึงมาตรฐานการปฏิบัติตนตามที่บริษัทและผู้ถือหุ้นคาดหวัง
รวมทั้งเฝ้าสังเกตให้มีการปฏิบัติอย่างจริงจัง

การถ่วงดุลของกรรมการที่ไม่เป็นผู้บริหาร

บริษัท จีเอฟพีที จำกัด (มหาชน) มีกรรมการทั้งหมด 10 ท่าน ซึ่งเป็นกรรมการอิสระจำนวน 4
ท่าน และกรรมการทั้ง 4 ท่านนี้ไม่ได้เป็นลูกจ้าง หรือผู้บริหารกิจการของบริษัท ดังนั้นกรรมการทั้ง
4 ท่านนี้ มีอิสระในการให้ความเห็นในการตรวจสอบระบบการควบคุมภายในของบริษัท
และสามารถให้ข้อคิดเห็นในการแก้ไขจุดบกพร่องแก่คณะกรรมการบริษัท

การรวมหรือแยกตำแหน่ง

บริษัทได้มีการแยกตำแหน่งระหว่างประธานกรรมการบริษัทและกรรมการผู้จัดการเพื่อไม่ให้คนใดคนหนึ่งมีอำนาจโดยไม่จำกัด

ค่าตอบแทนของกรรมการและผู้บริหาร

บริษัทได้พิจารณาค่าตอบแทนของกรรมการแต่ละท่าน ตามหน้าที่ ความรับผิดชอบที่ได้รับมอบหมายจากบริษัท และเปรียบเทียบกับอุตสาหกรรมใกล้เคียง รวมทั้งได้ผ่านการพิจารณาจากที่ประชุมผู้ถือหุ้น

การประชุมคณะกรรมการ

บริษัทได้จัดให้มีการประชุมคณะกรรมการเป็นประจำทุกเดือน
โดยมีการกำหนดวาระที่ชัดเจนและนำส่งเอกสารให้กรรมการได้พิจารณาเป็นการล่วงหน้า
เพื่อให้คณะกรรมการได้มีเวลาศึกษาข้อมูลก่อนเข้าร่วมประชุม โดยในปี 2545 ที่ผ่านมานี้
คณะกรรมการได้เข้าร่วมประชุมตามรายละเอียดดังนี้

รายชื่อ ตำแหน่ง การเข้าร่วมประชุม/

  การประชุมทั้งหมด (ครั้ง)

1.  นายเจริญ ศิริมงคลเกษม ประธานกรรมการ 11/11

2.  นายประสิทธิ์ ศิริมงคลเกษม รองประธานกรรมการ 11/11

3.  นายวิรัช ศิริมงคลเกษม กรรมการผู้จัดการ 11/11

4.  นพ.อนันต์ ศิริมงคลเกษม รองกรรมการผู้จัดการและเลขานุการบริษัท 11/11

5.  นายเฉลิม สุคนธ์ขจร ประธานกรรมการตรวจสอบและกรรมการอิสระ 11/11

6.  นายอนุจิตร จิตฤดีอำไพ กรรมการตรวจสอบและกรรมการอิสระ 11/11

รายชื่อ ตำแหน่ง การเข้าร่วมประชุม/

  การประชุมทั้งหมด (ครั้ง)

7.  นพ.สาธิต กรเณศ กรรมการตรวจสอบและกรรมการอิสระ 11/11

8.  พล.ต.ท. อุทัย อุเทนพิพัฒน์ กรรมการอิสระ 11/11

9.  นางสมสิริ อิงโพธิ์ชัย กรรมการ 11/11

10. นางปรานี ภาคสุข กรรมการและผู้อำนวยการฝ่ายการเงิน 11/11

คณะอนุกรรมการ

บริษัทยังไม่ได้จัดตั้งคณะอนุกรรมการชุดอื่นๆ เนื่องจากโครงสร้างขององค์กรค่อนข้างเล็ก

ระบบการควบคุมและการตรวจสอบภายใน

บริษัทได้มีการจัดทำการประเมินระบบควบคุมภายในของบริษัทของปี 2545 เมื่อวันที่ 27 กุมภาพันธ์
2546 ในการประชุมคณะกรรมการบริษัท ครั้งที่ 2/2546 โดยมีกรรมการอิสระ 1 ท่าน
และกรรมการตรวจสอบทั้ง 3 ท่าน เข้าร่วมประชุมด้วย
คณะกรรมการได้ทำการประเมินระบบการควบคุมภายในโดยซักถามข้อมูลจากฝ่ายบริหาร
รวมทั้งตรวจสอบเอกสารหลักฐานที่ผู้บริหารได้จัดทำแบบประเมินไว้ สรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ องค์กร
และสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการบริษัทมีความเห็นว่า
บริษัทมีระบบการควบคุมภายในอย่างเพียงพอแล้ว

รายงานของคณะกรรมการ

รายงานความรับผิดชอบของคณะกรรมการต่อรายงานทางการเงิน

ในฐานะที่บริษัทเป็นบริษัทจดทะเบียนในตลาดหลักทรัพย์แห่งประเทศไทย
คณะกรรมการขอรับผิดชอบรายงานทางการเงินของบริษัทที่จัดทำขึ้น
เพื่อให้เกิดความมั่นใจว่าเป็นรายงานทางการเงินที่แสดงฐานะการเงินและผลการดำเนินงานที่เป็นจริง
และสมเหตุสมผล โดยอยู่บนรากฐานของการจัดให้มีการบันทึกข้อมูลทางบัญชีที่ถูกต้อง ครบถ้วน
เพียงพอ ซึ่งได้ใช้นโยบายการบัญชีที่เหมาะสม และถือปฏิบัติโดยสม่ำเสมอ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และได้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินของบริษัทในรายงานของผู้สอบบัญชีของบริษัท

ความสัมพันธ์กับผู้ลงทุน

คณะกรรมการได้ดูแลและตรวจสอบให้บริษัทเปิดเผยข้อมูลที่สำคัญอย่างถูกต้อง ทันเวลา และโปร่งใส
ถึงแม้ว่าบริษัทยังไม่ได้จัดตั้งหน่วยงาน “ผู้ลงทุนสัมพันธ์” แต่ในปัจจุบันนี้
กรรมการเป็นผู้ให้ข้อมูลเบื้องต้นของบริษัท ข้อมูลเกี่ยวกับอุตสาหกรรมโดยรวม
และเป็นตัวแทนในการสื่อสารกับผู้ลงทุนที่เป็นสถาบัน ผู้ถือหุ้น รวมทั้งนักวิเคราะห์ทั่วไป
และภาครัฐที่เกี่ยวข้อง

(5) เรื่องการใช้ข้อมูลภายใน

บริษัทมีนโยบายการกำกับดูแลในการป้องกันมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
โดยห้ามมิให้ผู้บริหาร รวมถึงคู่สมรส และบุตรที่ยังไม่บรรลุนิติภาวะของผู้บริหารดังกล่าว
ใช้ข้อมูลภายในซึ่งยังมิได้เปิดเผย เพื่อทำการซื้อขาย โอนหรือรับโอนหลักทรัพย์ที่ออกโดยบริษัท
ก่อนที่ข้อมูลนั้นจะเปิดเผยสู่สาธารณชน
ซึ่งเป็นการปฏิบัติตามกฏหมายที่เกี่ยวกับธุรกิจหลักทรัพย์และตลาดหลักทรัพย์
และยังต้องรายงานต่อสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ทุกครั้งที่มีการซื้อขาย โอนหรือรับโอนหลักทรัพย์ที่ออกโดยบริษัท
ภายใน 3 วันทำการนับจากวันที่เกิดรายการ พร้อมทั้งส่งสำเนาเอกสารดังกล่าวให้สำนักงานบริหาร
เพื่อรายงานให้คณะกรรมการบริษัททราบต่อไป

(6) บุคลากร

  บริษัทมีจำนวนพนักงานทั้งหมด 3,918 คน โดยแบ่งเป็น

  1. ฝ่ายบริหาร จำนวน 12 คน

  2. ฝ่ายบัญชีและการเงิน จำนวน 37 คน

  3. ฝ่ายบุคคลและธุรการ จำนวน 70 คน

  4. ฝ่ายจัดซื้อ จำนวน 12 คน

  5. ฝ่ายจัดซื้อไก่เนื้อ จำนวน 4 คน

  6. ฝ่ายจัดซื้อระวางสินค้า จำนวน 3 คน

  7. ฝ่ายสารสนเทศ จำนวน 1 คน

  8. ฝ่ายขายในประเทศ จำนวน 18 คน

  9. ฝ่ายขายต่างประเทศ จำนวน 11 คน

  10. ฝ่ายวางแผน จำนวน 12 คน

  11. ฝ่ายผลิต จำนวน 3,281 คน

  12. ฝ่ายคลังสินค้าและพัสดุ จำนวน 203 คน

  13. ฝ่ายควบคุมคุณภาพวิเคราะห์ จำนวน 60 คน

  14. ฝ่ายพัฒนาคุณภาพ จำนวน 4 คน

  15. ฝ่ายตรวจสอบภายใน จำนวน 2 คน

  16. ฝ่ายก่อสร้าง จำนวน 41 คน

  17. ฝ่ายไฟฟ้าเครื่องเย็น จำนวน 38 คน

  18. ฝ่ายซ่อมบำรุง จำนวน 97 คน

  19. ฝ่ายความปลอดภัยและชีวอนามัย จำนวน 2 คน

  20. ฝ่ายวิจัยและเพิ่มประสิทธิภาพ จำนวน 10 คน

ผลตอบแทนรวมของพนักงานทั้งหมดในปี 2545 เท่ากับ 420.46 ล้านบาท (เงินเดือน, โบนัส,
ค่าล่วงเวลา, เบี้ยเลี้ยง และเบี้ยขยัน)

นโยบายในการพัฒนาพนักงาน

บริษัทมีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

  ระดับพนักงานใช้แรงงาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002 และอื่นๆ

ระดับพนักงานหัวหน้างาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO9002
และมีการอบรมการเป็นผู้บังคับบัญชาที่ดี และอื่นๆ เป็นต้น

ระดับผู้บริหาร

ระดับผู้บริหาร มีการจัดอบรมความรู้เบื้องต้นเกี่ยวกับนโยบายคุณภาพตามมาตรฐาน ISO9002
ระบบพัฒนาคุณภาพ GUIDE 25 และ HACCP และอื่นๆ เป็นต้น